title: A Tanács (KKBP) 2015/2096 határozata (2015. november 16.) a bakteriológiai (biológiai) és toxinfegyverek kifejlesztésének, előállításának és tárolásának megtiltásáról és e fegyverek megsemmisítéséről szóló egyezmény (BTWC) nyolcadik felülvizsgálati konferenciáján képviselendő európai uniós álláspontról

text:
               20.11.2015

               HU

               Az Európai Unió Hivatalos Lapja

               L 303/13

         A TANÁCS (KKBP) 2015/2096 HATÁROZATA
   (2015. november 16.)
   a bakteriológiai (biológiai) és toxinfegyverek kifejlesztésének, előállításának és tárolásának megtiltásáról és e fegyverek megsemmisítéséről szóló egyezmény (BTWC) nyolcadik felülvizsgálati konferenciáján képviselendő európai uniós álláspontról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               Az Európai Tanács 2003. december 12-én elfogadta a tömegpusztító fegyverek elterjedése elleni EU-stratégiát, melynek célja többek között a bakteriológiai (biológiai) és toxinfegyverek kifejlesztésének, előállításának és tárolásának megtiltásáról és e fegyverek megsemmisítéséről szóló egyezmény (BTWC; a továbbiakban: az egyezmény) megerősítése, az egyezmény betartásának ellenőrzéséről szóló gondolkodási folyamat továbbvitele, az egyezmény egyetemessé tételének és – többek között büntetőjogi jogszabályokkal történő – nemzeti végrehajtásának támogatása, valamint az egyezménynek való megfelelés erősítése.

               (2)

               Az ENSZ Biztonsági Tanácsa (Biztonsági Tanács) 2004. április 28-án egyhangúlag elfogadta az 1540 (2004) sz. határozatot, amely a nemzetközi béke és biztonság elleni fenyegetésnek minősíti a tömegpusztító fegyverek és hordozóeszközeik terjedését. Az említett határozat rendelkezéseinek végrehajtása hozzájárul az egyezmény végrehajtásához.

               (3)

               A Biztonsági Tanács 1988. augusztus 26-án elfogadta a 620 (1988) sz. határozatot, amely többek között arra ösztönzi a főtitkárt, hogy a vegyi, bakteriológiai (biológiai) vagy toxinfegyverek lehetséges, a fojtó, mérgező vagy egyéb gázok, valamint a bakteriológiai eszközök hadviselési célokra történő használatának tilalmáról szóló jegyzőkönyv (az 1925. évi genfi jegyzőkönyv) megsértésének minősíthető használatára vonatkozó állítások felvetése esetén haladéktalanul végezzen vizsgálatokat. A Közgyűlés 2006. szeptember 20-án elfogadta a 2006. szeptember 8-i, 60/288 sz. határozatához csatolt, az Egyesült Nemzetek terrorizmus elleni globális stratégiáját, amely szerint az Egyesült Nemzetek Szervezete (ENSZ) tagállamai ösztönzik a főtitkárt, hogy frissítse a szakértők és laboratóriumok jegyzékét, valamint a feltételezett használat megfelelő időben történő és hatékony kivizsgálása céljából rendelkezésére álló technikai iránymutatásokat és eljárásokat.

               (4)

               A Tanács 2006. február 27-én elfogadta az egyezményre vonatkozó 2006/184/KKBP együttes fellépést (1), melynek célja az egyezmény egyetemessé tételének elősegítése, valamint a részes államok általi végrehajtásának támogatása annak érdekében, hogy a részes államok az egyezményből eredő nemzetközi kötelezettségeiket átültessék saját nemzeti jogszabályaikba és közigazgatási intézkedéseikbe.

               (5)

               A 2006/184/KKBP együttes fellépéssel párhuzamosan az Európai Unió elfogadta a biológiai és toxinfegyverekre vonatkozó cselekvési tervet (2) is, amelyben a tagállamok vállalták, hogy minden áprilisban beszámolnak bizalomépítő intézkedéseikről az ENSZ-nek, valamint a megfelelő szakértőkről és laboratóriumokról listákat nyújtanak be az ENSZ főtitkárának a vegyi- vagy biológiai fegyverek feltételezett használatával kapcsolatos vizsgálatok megkönnyítése érdekében.

               (6)

               A Tanács 2006. március 20-án elfogadta az egyezmény hatodik felülvizsgálati konferenciájáról szóló 2006/242/KKBP közös álláspontot (3).

               (7)

               A Tanács 2008. november 10-én elfogadta az egyezményre vonatkozó 2008/858/KKBP együttes fellépést (4) a következő célokkal: az egyezmény egyetemessé tételének előmozdítása, az egyezmény részes államok általi végrehajtásának támogatása, a bizalomépítő intézkedésekre vonatkozó nyilatkozatok részes államok általi benyújtásának ösztönzése, valamint az egyezménnyel kapcsolatos ülésszakközi folyamat támogatása.

               (8)

               A Tanács 2011. július 18-án elfogadta az egyezmény hetedik felülvizsgálati konferenciáján képviselendő uniós álláspontról szóló 2011/429/KKBP határozatot (5).

               (9)

               Az egyezmény hetedik felülvizsgálati konferenciája úgy határozott, hogy további ötéves időszakra (2012–2016) megújítja a végrehajtást támogató egység (a továbbiakban: ISU) megbízatását, és kiterjeszti a feladatkörét a segítségnyújtásra vonatkozó kéréseket és felajánlásokat tartalmazó adatbázis létrehozásáról és fenntartásáról szóló határozat végrehajtására, valamint a részes államok közötti, a kérésekkel és a felajánlásokkal kapcsolatos információcsere elősegítésére, továbbá adott esetben a hetedik felülvizsgálati konferencia által hozott határozatok és ajánlások részes államok általi végrehajtásának támogatására.

               (10)

               A hetedik felülvizsgálati konferencián született döntés értelmében a nyolcadik felülvizsgálati konferenciát Genfben, legkésőbb 2016-ban fogják megtartani, és ennek alkalmával többek között az alábbiak figyelembevételével kell felülvizsgálni az egyezményt:

                           i.

                           az egyezmény szempontjából releváns új tudományos és technikai fejlődés;

                           ii.

                           a részes államok által elért eredmények az egyezmény szerinti kötelezettségeknek való megfelelés terén;

                           iii.

                           eredmények a hetedik felülvizsgálati konferencián elfogadott határozatok és ajánlások végrehajtása terén.

               (11)

               A Tanács 2012. július 23-án elfogadta az egyezményre vonatkozó 2012/421/KKBP határozatot (6) a következő célokkal: az egyezmény egyetemessé tételének előmozdítása, az egyezmény részes államok általi végrehajtásának támogatása, a bizalomépítő intézkedésekre vonatkozó nyilatkozatok részes államok általi benyújtásának ösztönzése, valamint az egyezménnyel kapcsolatos ülésszakközi folyamat támogatása.

               (12)

               Az egyezmény 2016 novembere és decembere között tartandó felülvizsgálati konferenciája fényében indokolt az Unió álláspontjának naprakésszé tétele,

         ELFOGADTA EZT A HATÁROZATOT:
   1. cikk
   A bakteriológiai (biológiai) és toxinfegyverek kifejlesztésének, előállításának és tárolásának megtiltásáról és e fegyverek megsemmisítéséről szóló egyezmény (BTWC; a továbbiakban: az egyezmény) nyolcadik felülvizsgálati konferenciájának előkészítéseként, illetve a konferencia során az Unió különösen azon munkálkodik, hogy a részes államok foglalkozzanak az alábbi prioritásokkal:

               a)

               az egyezménynek való megfelelés iránti bizalom építése és fenntartása, az e határozatban ismertetett konkrét intézkedések révén;

               b)

               a nemzeti végrehajtás támogatása, többek között a nem kormányzati szereplőkkel való szorosabb együttműködés kiépítése révén;

               c)

               az egyezmény VI. és VIII. cikkének megerősítése keretében a biológiai fegyverek és hatóanyagok feltételezett használatának kivizsgálására az ENSZ főtitkára által létrehozott mechanizmus támogatása, a mechanizmus operatív képességeinek továbbfejlesztése révén;

               d)

               az egyezmény egyetemessé tételének előmozdítása.

         Az Unió célja az egyezmény működésének felülvizsgálata, a 2012–2015-ös időszak viszonylatában az ülésszakközi folyamat áttekintése, konkrét intézkedésekre vonatkozó javaslatok tétele, valamint annak áttekintése, hogy miként lehet az egyezményt tovább erősíteni. Ezzel összefüggésben az Unió konkrét javaslatokat fog a 2016-ban megrendezendő nyolcadik felülvizsgálati konferencia elé tárni, azzal a céllal, hogy a konferencia elfogadja azokat.
   2. cikk
   Az 1. cikkben említett célok elérése érdekében az Unió:

               a)

               a nyolcadik felülvizsgálati konferencián hozzájárul az egyezmény működésének teljes körű felülvizsgálatához, beleértve a részes államok által az egyezmény keretében tett kötelezettségvállalások megvalósítását, valamint a 2012–2015-ös időszakra vonatkozó ülésszakközi program végrehajtását és eredményeit is;

               b)

               támogatja, hogy a nyolcadik és a kilencedik felülvizsgálati konferencia közötti időszakban új érdemi munkaprogram kerüljön kidolgozásra, amely pótolja az előző ülésszakközi programok hiányosságait, méghozzá úgy, hogy az egyezmény hatékonyságának erősítése érdekében az említett munkaprogram keretében a további eredmények elérését szolgáló megerősített intézkedéseket fogadnak el;

               c)

               támogatja az egyezmény kilencedik felülvizsgálati konferenciájának megtartását legkésőbb 2021-ben;

               d)

               a nyolcadik felülvizsgálati konferencia eredményessége érdekében – a korábbi ilyen konferenciák alkalmával létrehozott keret alapján – konszenzust alakít ki, és támogatja többek között az alábbi lényeges kérdéseket:

                           i.

                           bár elismeri, hogy az ellenőrzésre vonatkozóan egyelőre nincs konszenzus, ez az ellenőrzés továbbra is központi eleme a teljes és hatékony leszerelési és nonproliferációs rendszernek, és az Unió munkálkodik azon, hogy azonosítsa azokat a lehetőségeket, amelyek a jövőbeli új ülésszakközi programban – és az azt követő időszakban – hozzájárulhatnak az egyezménynek való megfelelés iránti bizalom növeléséhez, valamint az egyezmény céljának és szándékának hatékony megvalósításához; a részes államoknak képesnek kell lenniük arra, hogy bizonyítsák az egyezménynek való megfelelésüket, méghozzá többek között úgy, hogy a végrehajtási képességeikre, tevékenységeikre és fellépéseikre vonatkozóan interaktív információcserét folytatnak egymással (például kötelező vagy önkéntes nyilatkozatokat tesznek) és fokozottabb átláthatóságra törekednek, egyebek mellett önkéntes és egyéb elfogadott helyszíni intézkedések révén is; a 2012–2015-ös időszakra szóló ülésszakközi program során tett javaslatok és a program eredményei alapul szolgálnak e munkához;

                           ii.

                           a nemzeti végrehajtási intézkedéseknek – köztük a közigazgatási, igazságügyi és büntetőjogi jogszabályok –, valamint az egyezmény keretében a patogén mikroorganizmusok és toxinok felett gyakorolt ellenőrzésnek a támogatása és szükség szerinti erősítése; a nemzeti végrehajtás javítását célzó lehetőségekkel és módszerekkel kapcsolatban a következő további fellépéseket lehetne mérlegelni és azokról döntést hozni: a nem kormányzati érdekelt felek bevonása és együttműködés folytatása velük nemzeti, regionális és globális szinten az egyezmény célkitűzéseinek előmozdításában és az egyezmény végrehajtásában betöltött szerepükkel kapcsolatban; a biológiai biztonsági és biológiai védelmi intézkedésekre vonatkozó megfelelő standardok elfogadásának további támogatása; a magán- és a közszférában működő érintett gyakoroló szakemberek tájékoztatása; képzési és oktatási programok mindazon személyeknek, akiknek hozzáférésük van az egyezmény hatálya alá tartozó biológiai hatóanyagokhoz és toxinokhoz; az érintett nemzeti szakemberek körében a felelősségvállalás kultúrájának terjesztése, valamint magatartási kódexek önkéntes kidolgozása, elfogadása és terjesztése; az 1540 (2004) és az 1673 (2006) sz. ENSZ BT-határozat szerinti kötelezettségeknek való megfelelés előmozdítása, amennyiben az a biológiai vagy toxinfegyverek terrorizmus céljával való megszerzése vagy felhasználása veszélyének megszüntetése szempontjából releváns, beleértve a nem állami szereplők olyan anyagokhoz, felszerelésekhez és ismeretekhez való hozzájutásának veszélyét is, amelyek biológiai és toxinfegyverek fejlesztéséhez és gyártásához használhatók;

                           iii.

                           valamennyi állam egyetemes csatlakozása az egyezményhez, ideértve egyrészt az egyezményben nem részes államok felszólítását arra, hogy késedelem nélkül csatlakozzanak az egyezményhez és jogilag kötelezzék el magukat a biológiai és toxinfegyverek elterjedésének megakadályozása és e fegyverek leszerelése mellett; másrészt az egyezményhez való csatlakozásukig ezen államok ösztönzését arra, hogy megfigyelőként vegyenek részt az egyezmény részes államainak ülésein, és önkéntes alapon hajtsák végre annak rendelkezéseit; harmadrészt az egyetemessé tételre vonatkozóan egy olyan cselekvési terv elfogadásának ajánlását, amelyet az ISU koordinál, és amelynek értékelésére az ülésszakközi ülések keretében külön üléseken kerül sor;

                           iv.

                           törekvés arra, hogy – többek között az egyezmény egyetemessé tételével – a biológiai és toxinfegyverek tilalmát a nemzetközi jog általánosan kötelező erejű szabályává nyilvánítsák;

                           v.

                           törekvés az átláthatóság fokozására és az egyezménynek való megfelelés iránti bizalom megteremtésére, többek között a jelenlegi bizalomépítő intézkedések szükséges és megvalósítható felülvizsgálata révén; az Unió készen áll arra, hogy a bizalomépítő intézkedések megerősítésén munkálkodjon, és ennek érdekében azonosítsa, hogy milyen eszközökkel tehetők a bizalomépítő intézkedések közvetlenül még relevánsabbá az átláthatóság, valamint a kételyek és aggodalmak elkerülése központi célkitűzéseinek a szempontjából; az önkéntes kölcsönös felülvizsgálati folyamat támogatásának folytatása – mivel az értékes eszköze a részes államok közötti átláthatóság növelésének, és ezáltal az egyezménynek való megfelelés iránti bizalom és a nemzeti végrehajtás erősítésének –, méghozzá a bevált gyakorlatok megosztása, az érdekelt feleknek a végrehajtással kapcsolatos kötelezettségekről való tájékoztatása, valamint az e téren folytatott nemzetközi együttműködés fokozása révén;

                           vi.

                           az ENSZ főtitkára által a vegyi és biológiai fegyverek feltételezett használatának kivizsgálására létrehozott mechanizmus operatív képességeinek erősítése, többek között a képzett szakemberek körének bővítése, valamint a képzések, illetve a szimulációs és a terepgyakorlatok számának növelése révén; a külön végzett munka segíthet megerősíteni az egyezmény VI. cikkét, valamint közvetve annak VII. cikkét;

                           vii.

                           határozathozatal a megfelelő szervezetekkel az egyezmény VII. cikkének keretében biztosítandó segítségnyújtásról és koordinációról a biológiai vagy toxinfegyverek feltételezett használata esetén a részes államok részéről érkező kérések nyomán, ideértve a nemzeti betegségfelügyeleti, -felismerési és -diagnosztikai képességek fejlesztését, valamint a nemzeti közegészségügyi rendszereknek – mint a védelem első vonalának – javítását;

                           viii.

                           az egyezmény X. cikkével összefüggő együttműködés és segítségnyújtás átláthatóságának fokozása, valamint az egyéb nemzetközi szervezetek megbízatásának, munkájának és szakértemének figyelembevétele; az Unió a különböző segítségnyújtási programjain keresztül továbbra is támogatni fogja az egyezmény X. cikkének konkrét végrehajtását, és kész folytatni olyan egyetértési megállapodások kidolgozását, amelyek az alapját képezik az egyezmény keretében folytatott békés célú együttműködéssel összefüggő hatékony fellépésnek; további fellépéseket lehetne mérlegelni és döntéseket lehetne hozni a következőkkel kapcsolatban: a nemzetközi együttműködés javítása, segítségnyújtás és információcsere a biológiai tudományok és a békés célú technológia területén, valamint a betegségek felügyeletére, felismerésére, diagnózisára és a fertőző betegségek terjedésének megállítására irányuló kapacitásépítés előmozdítása; az Unió folytatja a jelenlegi együttműködési és segítségnyújtási adatbázis működésének támogatását és adott esetben törekszik fokozni annak hasznosságát; többek között a G7 globális partnerségi programok, a releváns uniós programok és a globális egészségvédelmi program azon célkitűzéseinek támogatása, amelyek a nemzetközi egészségügyi szabályok végrehajtásának, valamint a leszerelésnek, továbbá az érzékeny anyagok, létesítmények és adott esetben a különleges szakértelem ellenőrzésének és biztonságának a támogatására irányulnak;

                           ix.

                           az egyezményre nézve potenciálisan hatással bíró, releváns tudományos és technológiai fejlődés gyakoribb és célirányosabb értékelési folyamatának támogatása; ez a folyamat magában foglalhatja az ISU keretében létrehozott állandó tudományos és technológiai tanácsadó funkciót, valamint egy alaposabb felülvizsgálati folyamatot, amely az új ülésszakközi munkaprogram központi eleme lenne, hogy így a releváns fejlemények, valamint a nemzetközi tudományos intézmények és a részes államok által végzett munka integráltabb és jobban összehangolt módon legyen lefedhető.

         3. cikk
   Az egyezménynek való megfelelés megerősítése érdekében az Unió előmozdítja, hogy a bizalomépítő intézkedésekre vonatkozó űrlapok relevánsabbak és átfogóbbak legyenek, méghozzá a következők révén:

               a)

               a bizalomépítő intézkedésekre vonatkozó, évenként benyújtott űrlapoknak, mint a végrehajtásra és a megfelelésre vonatkozó rendszeres nemzeti nyilatkozattétel eszközeinek a vizsgálata, és azok továbbfejlesztése azzal a céllal, hogy továbbra is betöltsék ezt a funkciót;

               b)

               a bizalomépítő intézkedésekre vonatkozó űrlapok lehető legnagyobb fokú egyszerűsítése és a potenciálisan félreértésre okot adó tényezők kiküszöbölése;

               c)

               az ISU támogatása abban, hogy vállaljon nagyobb szerepet a nemzeti kapcsolattartók támogatásában bizalomépítő intézkedéseik összeállításakor, és tegye ezt regionális szemináriumok és a bizalomépítő intézkedésekre vonatkozó űrlapoknak az elektronikus formában történő benyújtására vonatkozó képzés formájában;

               d)

               törekvés a bizalomépítő intézkedésekben való részvételnek, valamint azok minőségének és átfogó jellegének a növelésére, a bizalomépítő intézkedések elektronikus benyújtására szolgáló eszköz funkcióinak bővítése révén, valamint azáltal, hogy mind a benyújtásra szolgáló elektronikus eszközt, mind a bizalomépítő intézkedésekre vonatkozó útmutatót az ENSZ valamennyi hivatalos nyelvén elérhetővé teszik az egyezmény honlapján.

         4. cikk
   Az 1. cikkben megállapított célokon túl az Unió támogatja az ISU szerepének megerősítését. Az Unió így különösen támogatja a következőket:

               a)

               az ISU megbízási időszakának meghosszabbítása további öt évvel;

               b)

               az ISU megbízatásának kiegészítése további tevékenységekkel egy felülvizsgált és megerősített ülésszakközi munkaprogram keretében végzett munka támogatása érdekében, az alábbi 5. cikkben javasoltaknak megfelelően;

               c)

               hatékonyabb rendszer kidolgozása a tudományos és technológiai fejlődésnek és annak az egyezményre gyakorolt hatásainak a nyomon követésére, többek között az ISU keretén belül egy – tudományos és technológiai vonatkozású kérdésekkel foglalkozó – állandó tanácsadó és összekötő funkció létrehozásával;

               d)

               az egyezmény egyetemessé tételére irányuló cselekvési terv elfogadása, amelynek végrehajtását az ISU koordinálná;

               e)

               az ISU megbízása azzal a feladattal, hogy támogassa a részes államok nemzeti kapcsolattartóit a 3. cikkben említett bizalomépítő intézkedésekre vonatkozó űrlapoknak az összeállításában és benyújtásában;

               f)

               az ISU jelenlegi személyzetének megfelelő mértékű bővítése, hogy meg tudja valósítani az új célkitűzéseket és el tudja végezni az e cikkben említett tevékenységeket.

         5. cikk
   Az ülésszakközi program felülvizsgálatának és megerősítésének támogatása érdekében az Unió különösen:

               a)

               az alábbi témákat támogatja az új ülésszakközi program keretében ülésszakközi témaként vagy külön munkacsoport keretében megvitatandó témaként vagy mindkettőként:

                           i.

                           nemzeti végrehajtás és megfelelés;

                           ii.

                           a nyolcadik felülvizsgálati konferenciát követően a bizalomépítő intézkedéseket célzó további munka;

                           iii.

                           az egyezmény VII. cikke szerinti segítségnyújtás és együttműködés;

                           iv.

                           tudományos és technológiai fejlődés;

                           v.

                           a tanácsadó bizottsági eljárás felülvizsgálata;

                           vi.

                           egyetemessé tétel a 6. cikkben javasoltak szerint;

               b)

               a biológiai biztonsági és biológiai védelmi nemzeti szabályozási keretek fejlesztésének támogatása; bár a laboratóriumokra vonatkozó megfelelő biológiai biztonsági és biológiai védelmi standardok semmiképpen nem helyettesíthetik a megfelelési rendszert, az ilyen standardok elfogadása és előmozdítása hosszú távon segítséget nyújthat az egyes részes államoknak az egyezmény szerinti kötelezettségeik teljesítésében; az említett standardok – más intézkedésekkel együtt – hasznos eszközei lehetnek a megfelelés bemutatásának is; az egyezmény keretein belül e kérdésnek – többek közt az érintett laboratóriumokkal, a biológiai biztonsággal foglalkozó egyesületekkel és az iparággal való – megvitatása az új ülésszakközi munkaprogram részét képezhetné;

               c)

               az egyezménnyel összefüggésben és a részes államok bevonásával végzett önkéntes kölcsönös felülvizsgálati gyakorlatok támogatása; a kölcsönös felülvizsgálati gyakorlatok célja, hogy javítsák a nemzeti végrehajtást és eloszlassák az egyezménynek való megfeleléssel kapcsolatos aggályokat, méghozzá oly módon, hogy a részes államok egymás között információt cserélnek és növelik az átláthatóságot többek között a végrehajtási képességeik, tevékenységeik és fellépéseik, valamint a megfelelés iránti szándékuk tekintetében;

               d)

               az ülésszakközi folyamat döntéshozó ereje megerősítésének támogatása a lehetőségek feltárásával, mint például az egyes konkrét munkaterületekre vonatkozó egyértelmű döntéshozatali hatáskörök meghatározásával.

         6. cikk
   Az egyezmény egyetemessé tételének támogatása érdekében az Unió:

               a)

               támogatja egy, az egyetemessé tételről szóló, konkrét intézkedéseket és tevékenységeket tartalmazó, az ISU által koordinált cselekvési terv elfogadását; a cselekvési terv többek között olyan tevékenységeket foglalhatna magában, mint tájékoztató rendezvények, közös demarsok, a vonatkozó dokumentumok lefordítása, ösztönző tevékenységek, például információcsere a segítségnyújtási ajánlatokkal kapcsolatban; a cselekvési tervet a részes államok minden találkozója során értékelnék, és szükség esetén módosítanák;

               b)

               támogatja, hogy az ülésszakközi folyamat során az egyetemessé tételről külön üléseket vagy munkacsoporti találkozókat tartsanak az egyes szereplők közötti, a tájékoztató rendezvényeket illető koordináció, valamint a regionális kezdeményezések tervezése érdekében.

         7. cikk
   Az Unió támogatja azokat az erőfeszítéseket, amelyek a vegyi és biológiai fegyverek feltételezett használatának kivizsgálására az ENSZ főtitkára által létrehozott mechanizmus megerősítését célozzák, és ezen belül is különösen a mechanizmus rendelkezéseinek hatékony alkalmazását biztosító erőfeszítéseket, valamint az ennek érdekében tett gyakorlati lépéseket, így például a képzési programok támogatását – a gyakorlatok rendezését is beleértve – és egy analitikai laboratóriumi rendszer kifejlesztését.
   8. cikk
   Az Unió a nyolcadik felülvizsgálati konferencián támogatni fogja az egyezmény VII. cikkének megerősítésére irányuló erőfeszítéseket, figyelembe véve mindazon egyéb erőfeszítéseket is, amelyek a fertőző betegségek kitörésének kezelését szolgáló nemzetközi képességek fejlesztését szolgálják.
   9. cikk
   Az Uniónak az e határozatban említett célokból folytatott fellépése a következőkre terjed ki:

               a)

               az e határozatban meghatározott álláspont alapján az Unió és annak tagállamai a nyolcadik felülvizsgálati konferencián az egyezmény részes államai által megvitatandó konkrét, gyakorlati és megvalósítható intézkedésekre vonatkozó javaslatokat tesznek az egyezmény végrehajtásának hatékony előmozdítására;

               b)

               a főképviselő, illetve az Unió küldöttsége adott esetben demarsokat fogalmaz meg;

               c)

               a főképviselő, illetve az Uniónak az ENSZ-hez delegált küldöttsége nyilatkozatokat tesz a nyolcadik felülvizsgálati konferenciát megelőzően és annak során.

         10. cikk
   Ez a határozat az elfogadásának napján lép hatályba.

      Kelt Brüsszelben, 2015. november 16-án.

            a Tanács részéről

            az elnök

         F. MOGHERINI

      (1)  A Tanács 2006/184/KKBP együttes fellépése (2006. február 27.) a biológiai és toxinfegyverek betiltásáról szóló egyezménynek a tömegpusztító fegyverek elterjedése elleni EU-stratégia keretében történő támogatásáról (HL L 65., 2006.3.7., 51. o.).

      (2)  HL C 57., 2006.3.9., 1. o.

      (3)  A Tanács 2006/242/KKBP közös álláspontja (2006. március 20.) a biológiai és toxinfegyverek betiltásáról szóló egyezmény (BTWC) 2006. évi felülvizsgálati konferenciájáról (HL L 88., 2006.3.25., 65. o.).

      (4)  A Tanács 2008/858/KKBP együttes fellépése (2008. november 10.) a biológiai és toxinfegyverek betiltásáról szóló egyezménynek (BTWC) a tömegpusztító fegyverek elterjedése elleni EU-stratégia végrehajtása keretében történő támogatásáról (HL L 302., 2008.11.13., 29. o.).

      (5)  A Tanács 2011/429/KKBP határozata (2011. július 18.) a bakteriológiai (biológiai) és toxinfegyverek fejlesztésének, gyártásának és tárolásának eltiltásáról és megsemmisítéséről szóló egyezmény (BTWC) részes államainak hetedik felülvizsgálati konferenciáján képviselendő európai uniós álláspontról (HL L 188., 2011.7.19., 42. o.).

      (6)  A Tanács 2012/421/KKBP határozata (2012. július 23.) a biológiai- és toxinfegyver-tilalmi egyezménynek a tömegpusztító fegyverek elterjedése elleni EU-stratégia keretében történő támogatásáról (HL L 196., 2012.7.24., 61. o.).


title: A Tanács határozata (2003. december 22.) az Európai Közösség és a Tunéziai Köztársaság közötti tudományos és technológiai együttműködésről szóló megállapodás megkötéséről

text:
Fontos jogi nyilatkozat

|

32004D0127

Hivatalos Lap L 037 , 10/02/2004 o. 0016 - 0016

		A Tanács határozata(2003. december 22.)az Európai Közösség és a Tunéziai Köztársaság közötti tudományos és technológiai együttműködésről szóló megállapodás megkötéséről(2004/127/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 170. cikkére, a 300. cikk (2) bekezdése első albekezdésének első mondatával és a 300. cikk (3) bekezdése első albekezdésével összefüggésben,tekintettel a Bizottság javaslatára,tekintettel az Európai Parlament véleményére [1],mivel:(1) A Bizottság a Közösség nevében tárgyalásokat folytatott az Európai Közösség és a Tunéziai Köztársaság közötti tudományos és technológiai együttműködésről szóló megállapodásról.(2) A Közösség nevében a megállapodást 2003. június 26-án Thesszalonikiben írták alá, figyelemmel esetleges későbbi megkötésének feltételére.(3) A megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösség és a Tunéziai Köztársaság közötti tudományos és technológiai együttműködésről szóló megállapodást a Közösség nevében jóváhagyják.A levélváltás formájában kötött megállapodás szövegét csatolták e határozathoz.2. cikkA Tanács elnöke a Közösség nevében eljárva gondoskodik a megállapodás 7. cikkében meghatározott értesítésről [2].Kelt Brüsszelben, 2003. december 22-én.a Tanács részérőlaz elnökA. Matteoli[1] 2003. december 4-i vélemény (a Hivatalos Lapban még nem tették közzé).[2] A megállapodás hatálybalépésének dátumát a Tanács főtitkára az Európai Unió Hivatalos Lapjában közzéteszi.--------------------------------------------------


title: A Bizottság határozata ( 2012. február 21. ) az uniós büntetőpolitikával foglalkozó szakértői csoport létrehozásáról

text:
               23.2.2012

               HU

               Az Európai Unió Hivatalos Lapja

               C 53/9

         A BIZOTTSÁG HATÁROZATA
   (2012. február 21.)
   az uniós büntetőpolitikával foglalkozó szakértői csoport létrehozásáról
   2012/C 53/05
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A Szerződés 67. cikkének (3) bekezdésében foglaltakkal összhangban az Unió a bűncselekmények megelőzésére és leküzdésére irányuló intézkedésekkel és – amennyiben szükséges – a büntető jogszabályok közelítése révén a biztonság magas szintjének garantálásán munkálkodik.

               (2)

               Az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának szóló, „Az uniós büntetőpolitika létrehozása: Az uniós szakpolitikák hatékony végrehajtásának biztosítása a büntetőjog útján” címet viselő, 2011. szeptember 20-i bizottsági közlemény (1) hangsúlyozza a koherens és következetes uniós büntetőpolitika kialakításának fontosságát, amelyet egy szakértői csoport keretében folytatott megbeszélések útján is támogatni kell.

               (3)

               Ezért szakértői csoportot kell létrehozni az uniós büntetőpolitika területén, és meg kell határozni annak feladatait és felépítését.

               (4)

               A csoportnak támogatnia kell az uniós büntetőpolitika kialakítására irányuló bizottsági munkát, és tanáccsal kell szolgálnia az ahhoz kapcsolódó kérdésekben. A csoportnak tanácsot kell adnia az olyan tényszerű bizonyítékok gyűjtésével kapcsolatban is, amelyeket annak megállapítására használnak, hogy az uniós büntetőjogi intézkedések alapvető fontosságúak-e az uniós szakpolitikák hatékony végrehajtásához.

               (5)

               A csoportnak legfeljebb húsz magasan képzett szakértőből kell állnia, akiket személyes minőségükben neveznek ki, figyelembe véve, hogy a tagok szakmai háttere és az általuk képviselt földrajzi régiók tekintetében kiegyensúlyozott megoszlásnak kell érvényesülnie.

               (6)

               A csoporttagok megbízatásának három évre kell szólnia, és megújíthatónak kell lennie.

               (7)

               A csoport tagjai számára meg kell határozni az információk nyilvánosságra hozatalára vonatkozó szabályokat.

               (8)

               A csoport tagjainak személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (2) megfelelően kell feldolgozni.

         ELFOGADTA EZT A HATÁROZATOT:
   1. cikk
   Tárgy
   E határozat létrehozza az uniós büntetőpolitikával foglalkozó szakértői csoportot (a továbbiakban: a csoport).
   2. cikk
   Feladatok
   A csoport feladata, hogy az uniós büntetőpolitika kialakítása során tanácsot adjon a Bizottságnak a büntető anyagi joggal kapcsolatban. Elsősorban ide értendő bármely felmerülő jogi kérdésben történő tanácsadás, illetve – az érintett szakpolitikai területeken már létrehozott szakértői csoportokkal egyeztetve – az olyan tényszerű bizonyítékok gyűjtésével kapcsolatos tanácsadás, amelyeket annak megállapítására használnak, hogy az uniós büntetőjogi intézkedések alapvető fontosságúak-e az uniós szakpolitikák hatékony végrehajtásához.
   3. cikk
   Konzultáció
   A Bizottság az uniós büntetőpolitika kialakításával kapcsolatos bármely kérdésben tanácsot kérhet a csoporttól.
   4. cikk
   Tagság – Kinevezés
   (1)   A csoport legfeljebb 20 tagból állhat. A tagok magánszemélyek, akiket személyes minőségükben neveznek ki.
   (2)   A tagokat a Jogérvényesülési Főigazgatóság főigazgatója nevezi ki a büntetőjog területén kimagasló jártassággal rendelkező szakértők köréből. A tagok kiválasztása során szem előtt kell tartani a magas szintű szakértelem biztosítását, valamint lehetőség szerint garantálni kell a szakterületek, a földrajzi hovatartozás és a nemek szerinti megfelelő egyensúlyt, figyelembe véve a csoport speciális feladatait és az elvárt szakértelem típusát.
   (3)   A csoport tagjai tudományos és kutatóintézetekben tevékenykedő szakértők és jogi szakemberek közül kerülnek ki.
   (4)   A tagokat személyes minőségükben választják ki, megbízatásuk három évre szól. A csoporttagság elfogadásával a tagok vállalják, hogy függetlenül, a közérdeknek megfelelően járnak el. Ha valamelyik szakértővel kapcsolatban összeférhetetlenség merülne fel, a Bizottság szolgálatai kizárhatják őt a csoportból vagy a csoport egy bizonyos üléséről, vagy úgy határozhatnak, hogy az adott szakértő nem vehet részt a kérdéses napirendi ponttal kapcsolatos vitában. A csoport tagjai helyettesítésükig vagy megbízatásuk lejártáig maradnak hivatalban. Megbízatásuk megújítható.
   (5)   A csoport tevékenységéhez érdemben hozzájárulni többé nem tudó, illetve a tisztségéről lemondó, vagy az e cikk (3) bekezdésében vagy a Szerződés 339. cikkében előírt feltételeket nem teljesítő tag helyére hivatali idejének hátralevő részére új tag nevezhető ki.
   (6)   A csoport tagjainak nevét közzéteszik a bizottsági szakértői csoportok és más hasonló testületek nyilvántartásában (a továbbiakban: a nyilvántartás), valamint a Jogérvényesülési Főigazgatóság honlapján. A tagok személyes adatainak összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   (1)   A csoport elnöki tisztségét a Bizottság egy képviselője tölti be.
   (2)   A csoport a Bizottság egyetértésével alcsoportokat hozhat létre konkrét kérdések megvizsgálására; az alcsoportok működésének feltételeit a csoport határozza meg. Az alcsoportokat megbízatásuk teljesítése után haladéktalanul fel kell oszlatni.
   (3)   A Bizottság képviselője a csoport vagy alcsoport munkájába eseti alapon bevonhat olyan külső szakértőket is, akik egy adott napirendi kérdésben különösen jártasak. A Bizottság képviselője emellett megfigyelői státuszt adhat magánszemélyeknek, a szakértői csoportokra vonatkozó horizontális szabályok 8. pontjának (3) bekezdése szerinti szervezeteknek és tagjelölt országoknak.
   (4)   A csoport tagjai, valamint a felkért szakértők és megfigyelők betartják a Szerződésekben és azok végrehajtási szabályaiban előírt szakmai titoktartási követelményeket, valamint az EU minősített információinak védelmével kapcsolatban a 2001/844/EK, ESZAK, Euratom bizottsági határozat mellékletében (3) meghatározott bizottsági biztonsági szabályokat. E kötelezettségeik esetleges elmulasztása esetén a Bizottság meghozhatja a szükséges intézkedéseket.
   (5)   A csoport számára a titkársági szolgáltatásokat a Bizottság biztosítja.
   (6)   A csoport a szakértői csoportokra vonatkozó egységes eljárási szabályzat alapján fogadhatja el saját eljárási szabályzatát.
   (7)   A Bizottság a csoport tevékenységére vonatkozó lényeges információkat közzéteszi a nyilvántartásban vagy a nyilvántartásból elérhető, külön erre a célra létrehozott internetes oldalán.
   6. cikk
   Az ülésekkel kapcsolatos kiadások
   (1)   A csoport munkájában résztvevők szolgálataikért nem részesülnek díjazásban.
   (2)   A tagoknak a csoport tevékenységeivel kapcsolatos utazási és ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   A költségeket az éves forrásfelosztási eljárás keretében megállapított, rendelkezésre álló előirányzatok erejéig kell megtéríteni.
   7. cikk
   Hatálybalépés
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2012. február 21-én.

            a Bizottság részéről

         Viviane REDING

            alelnök

      (1)  COM(2011) 573 végleges.

      (2)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (3)  A Bizottság határozata (2001. november 29.) eljárási szabályzatának módosításáról (HL L 317., 2001.12.3., 1. o.).


title: A Tanács határozata (2001. február 26.) az Európai Közösség és Srí Lanka Demokratikus Szocialista Köztársaság között egyetértési megállapodás formájában létrejött, a textil- és ruházati termékek piacra jutására vonatkozó szabályokról szóló megállapodás Európai Közösség nevében történő aláírásáról és ideiglenes alkalmazásának engedélyezéséről

text:
Fontos jogi nyilatkozat

|

32001D0214

Hivatalos Lap L 080 , 20/03/2001 o. 0011 - 0011

		A Tanács határozata(2001. február 26.)az Európai Közösség és Srí Lanka Demokratikus Szocialista Köztársaság között egyetértési megállapodás formájában létrejött, a textil- és ruházati termékek piacra jutására vonatkozó szabályokról szóló megállapodás Európai Közösség nevében történő aláírásáról és ideiglenes alkalmazásának engedélyezéséről(2001/214/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első és második albekezdésével,tekintettel a Bizottság javaslatára,mivel:(1) A Bizottság a Közösség nevében tárgyalásokat folytatott Srí Lankával a textiltermékek kereskedelméről szóló, egyetértési megállapodás formájában létrejövő kétoldalú megállapodásról.(2) Az egyetértési megállapodás formájában létrejött megállapodást 2000. december 5-én parafálták.(3) Az egyetértési megállapodás formájában létrejött megállapodást a Közösség nevében alá kell írni.(4) Annak érdekében, hogy a megállapodás előnyeiből a WTO felé történő vonatkozó értesítéseket követően mindkét Fél azonnal részesülhessen, indokolt e megállapodást 2000. december 1-jétől a hivatalos megkötéshez szükséges eljárások befejezéséig ideiglenesen alkalmazni, a viszonosságra is figyelemmel,A KÖVETKEZŐKÉPPEN HATÁROZOTT:1. cikkA későbbi időpontban történő megkötés lehetőségére is figyelemmel, a Tanács elnöke felhatalmazást kap, hogy kijelölje a textiltermékek kereskedelméről szóló, egyetértési megállapodás formájában Srí Lankával létrejött megállapodásnak az Európai Közösség nevében történő aláírására jogosult személyeket.A megállapodás szövegét csatolták e határozathoz.2. cikkA viszonosságra is figyelemmel, az egyetértési megállapodás formájában létrejött megállapodást 2000. december 1-jétől a hivatalos megkötéshez szükséges eljárások befejezéséig ideiglenesen kell alkalmazni.3. cikk(1) A Bizottság – a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93 tanácsi rendelet [1] 17. cikkében említett eljárásnak megfelelően – módosíthatja a kettős ellenőrzési rendszer alkalmazását bizonyos termékek vonatkozásában, miután az egyetértési megállapodás 7. pontja szerint konzultációkat folytatott Srí Lankával.(2) Amennyiben Srí Lanka nem teljesíti az egyetértési megállapodás 2. és 6. pontja szerinti kötelezettségeket, a Bizottság újra kontingensrendszert alkalmaz a 3030/93 rendelet 17. cikkében említett eljárásnak megfelelően.Kelt Brüsszelben, 2001. február 26-án.a Tanács részérőlaz elnökA. Lindh[1] HL L 275., 1993.11.8. A legutóbb a 824/97/EK tanácsi rendelettel (HL L 119., 1997.5.8., 1. o.) módosított rendelet.--------------------------------------------------


title: 2009/82/EK,Euratom: A Tanács és a Bizottság határozata ( 2008. december 18. ) az egyrészről az Európai Közösségek és tagállamaik és másrészről a Kirgiz Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv megkötéséről

text:
               30.1.2009

               HU

               Az Európai Unió Hivatalos Lapja

               L 26/5

      A TANÁCS ÉS A BIZOTTSÁG HATÁROZATA

   (2008. december 18.)
   az egyrészről az Európai Közösségek és tagállamaik és másrészről a Kirgiz Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv megkötéséről
   (2009/82/EK, Euratom)
   AZ EURÓPAI UNIÓ TANÁCSA,
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 44. cikke (2) bekezdésére, 47. cikke (2) bekezdésének utolsó mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93. cikkére, 94. cikkére, 133. cikkére és 181a. cikkére, összefüggésben 300. cikke (2) bekezdésének második mondatával és 300. cikke (3) bekezdésének első albekezdésével,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel Bulgária és Románia csatlakozási okmányára és különösen annak 6. cikke (2) bekezdésére,
   tekintettel a Bizottság javaslatára,
   tekintettel az Európai Parlament véleményére (1),
   tekintettel a Tanács jóváhagyására az Európai Atomenergia-közösséget létrehozó szerződés 101. cikkének megfelelően,
   mivel:

               (1)

               Az egyrészről az Európai Közösség és tagállamai, és másrészről a Kirgiz Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvet az Európai Közösség és a tagállamok nevében a 2008/628/EK tanácsi határozattal (2) összhangban 2008. június 11-én aláírták.

               (2)

               A jegyzőkönyvet 2007. január 1-jétől a hatálybalépéséig ideiglenesen alkalmazzák.

               (3)

               A jegyzőkönyvet meg kell kötni,

         A KÖVETKEZŐKÉPPEN HATÁROZOTT:
   1. cikk
   Az egyrészről az Európai Közösségek és tagállamaik, és másrészről a Kirgiz Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvet (3) a Közösség, az Európai Atomenergia-közösség és a tagállamok nevében a Tanács jóváhagyja.
   2. cikk
   A jegyzőkönyv 3. cikkében előírt értesítést a Közösség nevében a Tanács elnöke teszi meg. A Bizottság elnöke egyidejűleg ilyen értesítést ad ki az Európai Atomenergia-közösség részéről.

      Kelt Brüsszelben, 2008. december 18-án.

            a Tanács részéről

            az elnök

         M. BARNIER

            a Bizottság részéről

            az elnök

         José Manuel BARROSO

      (1)  2008. szeptember 2-i vélemény (a Hivatalos Lapban még nem tették közzé).

      (2)  HL L 205., 2008.8.1., 40. o.

      (3)  HL L 205., 2008.8.1., 42. o.


title: 2009/672/EK: Az Európai Parlament határozata ( 2009. április 23. ) az Európai Újjáépítési Ügynökség 2007-es pénzügyi évre vonatkozó elszámolásának lezárásáról

text:
               26.9.2009

               HU

               Az Európai Unió Hivatalos Lapja

               L 255/179

      AZ EURÓPAI PARLAMENT HATÁROZATA

   (2009. április 23.)
   az Európai Újjáépítési Ügynökség 2007-es pénzügyi évre vonatkozó elszámolásának lezárásáról
   (2009/672/EK)
   AZ EURÓPAI PARLAMENT,

               —

               tekintettel az Európai Újjáépítési Ügynökségnek a 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Újjáépítési Ügynökség 2007-es pénzügyi évre vonatkozó végleges éves beszámolójáról szóló jelentésére, az Ügynökség válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Újjáépítési Ügynökségről szóló, 2000. december 5-i 2667/2000/EK tanácsi rendeletre (4) és különösen annak 8. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0169/2009),

               1.

               megállapítja, hogy az Európai Újjáépítési Ügynökség végleges éves beszámolója megfelel a Számvevőszék jelentése mellékletének;

               2.

               jóváhagyja az Európai Újjáépítési Ügynökség 2007-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Európai Újjáépítési Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 13. o.

      (2)  HL C 311., 2008.12.5., 42. o.

      (3)  HL L 248., 2002.9.16., 1. o.

      (4)  HL L 306., 2000.12.7., 7. o.

      (5)  HL L 357., 2002.12.31., 72. o.


               30.12.2015

               HU

               Az Európai Unió Hivatalos Lapja

               C 440/116

         P7_TA(2013)0015
   A Parlament eljárási szabályzatának a közfelkiáltással megválasztott alelnökök rangsora tekintetében történő módosítása
   Az Európai Parlament 2013. január 16-i határozata az Európai Parlament eljárási szabályzatának a közfelkiáltással megválasztott alelnökök rangsoráról szóló 15. cikke (2) bekezdésének módosításáról (2012/2020(REG))
   (2015/C 440/22)

      Az Európai Parlament,

               —

               tekintettel elnöke 2010. szeptember 3-i levelére,

               —

               tekintettel az eljárási szabályzat 13. cikke (1) bekezdésének az Alkotmányügyi Bizottság által 2011. június 15-én elfogadott, és a 2011. június 22-i plenáris ülésen bejelentett értelmezésére,

               —

               tekintettel eljárási szabályzata 211. és 212. cikkére,

               —

               tekintettel az Alkotmányügyi Bizottság jelentésére (A7-0412/2012),

               1.

               úgy határoz, hogy az alábbi módon módosítja eljárási szabályzatát;

               2.

               rámutat arra, hogy e módosítás a következő ülés első napján lép hatályba;

               3.

               utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.

      Módosítás 1

      Az Európai Parlament eljárási szabályzata

      15 cikk – 2 bekezdés – második albekezdés

                  Hatályos szöveg

                  Módosítás

               Ha az alelnökválasztás
                     nem titkos szavazással történik
                  , az elnök által felolvasott sorrend határozza meg az alelnökök rangsorát.

               Ha az alelnökválasztás
                     közfelkiáltással történik
                  ,
                     titkos szavazást kell tartani
                   az alelnökök rangsorának meghatározására.


title: 2014/563/EU: Az Európai Parlament határozata ( 2014. április 3. ) az Európai Unió Szerveinek Fordítóközpontja 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/165

         AZ EURÓPAI PARLAMENT HATÁROZATA
   (2014. április 3.)
   az Európai Unió Szerveinek Fordítóközpontja 2012-es pénzügyi évre szóló költségvetésének végrehajtására vonatkozó mentesítésről
   (2014/563/EU)
   AZ EURÓPAI PARLAMENT,

               —

               tekintettel az Európai Unió Szerveinek Fordítóközpontja 2012-es pénzügyi évre szóló végleges éves beszámolójára,

               —

               tekintettel a Számvevőszéknek az Európai Unió Szerveinek Fordítóközpontja 2012-es pénzügyi évre vonatkozó éves beszámolójáról szóló jelentésére, a központ válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Unió Szervei Fordítóközpontjának létrehozásáról szóló, 1994. november 28-i 2965/94/EK tanácsi rendeletre (4) és különösen annak 14. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EK, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptemberi 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0205/2014),

               1.

               mentesítést ad az Európai Unió Szerveinek Fordítóközpontja igazgatója számára a központ 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Unió Szerveinek Fordítóközpontja igazgatójának, a Tanácsnak, a Bizottságnak és a Számvevőszéknek, továbbá gondoskodjon az Európai Unió Hivatalos Lapjában való közzétételükről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 15. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 314., 1994.12.7., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2014/258/KKBP: A Politikai és Biztonsági Bizottság EUBAM Libya/3/2014 határozata ( 2014. április 30. ) az Európai Unió líbiai integrált határigazgatást segítő missziója (EUBAM Libya) misszióvezetőjének adott megbízatás meghosszabbításáról

text:
               9.5.2014

               HU

               Az Európai Unió Hivatalos Lapja

               L 136/25

         A POLITIKAI ÉS BIZTONSÁGI BIZOTTSÁG EUBAM LIBYA/3/2014 HATÁROZATA
   (2014. április 30.)
   az Európai Unió líbiai integrált határigazgatást segítő missziója (EUBAM Libya) misszióvezetőjének adott megbízatás meghosszabbításáról
   (2014/258/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió líbiai integrált határigazgatást segítő missziójáról (EUBAM Libya) szóló, 2013. május 22-i 2013/233/KKBP tanácsi határozatra (1),
   mivel:

               (1)

               A 2013/233/KKBP határozat 9. cikkének (1) bekezdése alapján a Politikai és Biztonsági Bizottság (PBB) a Szerződés 38. cikkének megfelelően felhatalmazást kapott arra, hogy az Európai Unió líbiai integrált határigazgatást segítő missziójának (EUBAM Libya) politikai ellenőrzése és stratégiai irányítása céljából meghozza a megfelelő határozatokat, ideértve a misszióvezetőnek az Unió külügyi és biztonságpolitikai főképviselője (a főképviselő) javaslata alapján történő kinevezésére vonatkozó határozatot is.

               (2)

               A PBB 2013. május 24-én elfogadta az EUBAM Libya misszióvezetőjeként a 2013. május 22. és 2014. május 21. közötti időszakra Antti Juhani Hartikainent kinevező EUBAM Libya/1/2013 határozatot (2).

               (3)

               A főképviselő 2014. április 14-én az Antti Juhani Hartikainennek, az EUBAM Libya misszióvezetőjének adott megbízatás meghosszabbítását javasolta a 2015. május 21-ig tartó időszakra,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Antti Juhani Hartikainennek az EUBAM Libya misszióvezetőjeként betöltött megbízatását 2015. május 21-ig meghosszabbítja.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. április 30-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 138., 2013.5.24., 15. o.

      (2)  A Politikai és Biztonsági Bizottság 2013. május 24-i EUBAM Libya/1/2013 határozata az Európai Unió líbiai integrált határigazgatást segítő missziója (EUBAM Libya) misszióvezetőjének kinevezéséről (HL L 147., 2013.6.1., 13. o.).


title: A Politikai és Biztonsági Bizottság (KKBP) 2016/396 határozata (2016. március 15.) az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) parancsnokának kinevezéséről és a (KKBP) 2015/173 határozat hatályon kívül helyezéséről (EUTM Szomália/1/2016)

text:
               18.3.2016

               HU

               Az Európai Unió Hivatalos Lapja

               L 73/99

         A POLITIKAI ÉS BIZTONSÁGI BIZOTTSÁG (KKBP) 2016/396 HATÁROZATA
   (2016. március 15.)
   az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) parancsnokának kinevezéséről és a (KKBP) 2015/173 határozat hatályon kívül helyezéséről (EUTM Szomália/1/2016)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel az Európai Uniónak a szomáliai biztonsági erők kiképzéséhez hozzájáruló katonai missziójáról szóló, 2010. február 15-i 2010/96/KKBP tanácsi határozatra (1) és különösen annak 5. cikkére,
   mivel:

               (1)

               A 2010/96/KKBP határozat értelmében a Politikai és Biztonsági Bizottság (PBB) az Európai Unióról szóló szerződés 38. cikkének megfelelően felhatalmazással rendelkezik arra, hogy meghozza az EUTM Szomália politikai ellenőrzésére és stratégiai irányítására vonatkozó megfelelő határozatokat, beleértve az uniós misszió parancsnokainak kinevezéséről szóló határozatokat is.

               (2)

               A PBB 2015. február 3-án elfogadta a (KKBP) 2015/173 határozatot (2), amellyel Antonio MAGGI dandártábornokot nevezte ki az EUTM Szomália uniós misszió parancsnokává.

               (3)

               Olaszország 2016. február 9-én azt javasolta, hogy Antonio MAGGI dandártábornok utódjaként Maurizio MORENA dandártábornokot nevezzék ki az EUTM Szomália uniós misszió új parancsnokává.

               (4)

               Az EU Katonai Bizottsága 2016. február 24-én azt javasolta a PBB-nek, hogy Antonio MAGGI dandártábornok utódjaként 2016. március 21-i hatállyal Maurizio MORENA dandártábornokot nevezze ki az EUTM Szomália uniós misszió parancsnokává.

               (5)

               A (KKBP) 2015/173 határozatot hatályon kívül kell helyezni.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   A Tanács 2016. március 21-i hatállyal Maurizio MORENA dandártábornokot nevezi ki az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) parancsnokává.
   2. cikk
   A (KKBP) 2015/173 határozat hatályát veszti.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. március 15-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 44., 2010.2.19., 16. o.

      (2)  A Politikai és Biztonsági Bizottság (KKBP) 2015/173 határozata (2015. február 3.) az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) parancsnokának kinevezéséről és az EUTM Somalia/1/2013 határozat hatályon kívül helyezéséről (EUTM Somalia/1/2015) [helyesen: (EUTM Szomália/1/2015)] (HL L 29., 2015.2.5., 14. o.).


title: A Tanács 2011/168/KKBP határozata ( 2011. március 21. ) a Nemzetközi Büntetőbíróságról és a 2003/444/KKBP közös álláspont hatályon kívül helyezéséről

text:
               22.3.2011

               HU

               Az Európai Unió Hivatalos Lapja

               L 76/56

         A TANÁCS 2011/168/KKBP HATÁROZATA
   (2011. március 21.)
   a Nemzetközi Büntetőbíróságról és a 2003/444/KKBP közös álláspont hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Szerződés 21. cikkében előírtaknak megfelelően az Unió nemzetközi szintű fellépése során arra törekszik, hogy előbbre vigye a következő alapelvek érvényesülését: a demokrácia, a jogállamiság, az emberi jogok és alapvető szabadságok egyetemes és oszthatatlan volta, az emberi méltóság tiszteletben tartása, valamint az egyenlőség és a szolidaritás elvei, továbbá az Egyesült Nemzetek Alapokmányában foglalt elvek és a nemzetközi jog tiszteletben tartása. Az Unió arra törekszik, hogy kapcsolatokat alakítson ki és partnerségre lépjen többek között olyan nemzetközi szervezetekkel, amelyek osztoznak vele a fenti elvekben.

               (2)

               Az Unió egyik célkitűzése, hogy az Egyesült Nemzetek Alapokmányának céljaival és elveivel összhangban megőrizze a békét, megelőzze a konfliktusok kialakulását és erősítse a nemzetközi biztonságot.

               (3)

               A Nemzetközi Büntetőbíróság Római Statútuma (a továbbiakban: Római Statútum) 2002. július 1-jén lépett hatályba.

               (4)

               A Római Statútumot valamennyi tagállam megerősítette.

               (5)

               A Római Statútum alapelvei, valamint a Nemzetközi Büntetőbíróság (a továbbiakban: Büntetőbíróság) működését szabályozó elvek tökéletes összhangban vannak az Unió alapelveivel és célkitűzéseivel. A Büntetőbíróság joghatóságába tartozó súlyos bűncselekmények aggodalommal töltik el a nemzetközi közösség egészét, csakúgy, mint az Uniót és annak tagállamait.

               (6)

               Az Uniónak és tagállamainak eltökélt szándéka, hogy nemzeti szintű intézkedések meghozatalával és a nemzetközi együttműködés erősítésével véget vessen az e bűncselekményeket elkövető személyek büntetlenségének a tényleges büntetőeljárás alá vonásuk érdekében.

               (7)

               Az Unió és a Büntetőbíróság 2006. április 10-én együttműködési és segítségnyújtási megállapodást írt alá, amely 2006. május 1-jén lépett hatályba (1).

               (8)

               A Római Statútumban megfogalmazott nemzetközi büntetőjogi elveket és szabályokat más nemzetközi jogforrásokban is figyelembe kell venni.

               (9)

               Az Uniónak meggyőződése, hogy a Római Statútumhoz való általános csatlakozás alapvetően fontos ahhoz, hogy a Büntetőbíróság minden tekintetben hatékonyan működjön, ezért úgy véli, hogy támogatni kell a Római Statútum elfogadását előmozdító kezdeményezéseket, feltéve, hogy azok összhangban vannak a Római Statútum szövegével és szellemével.

               (10)

               A legfontosabb, hogy a Római Statútum integritása és a Büntetőbíróság függetlensége ne sérüljön.

               (11)

               A Nemzetközi Büntetőbíróságról szóló, 2002. szeptember 30-i következtetéseinek mellékletében a Tanács olyan elveket alakított ki, amelyek iránymutatásként szolgálnak a tagállamok számára azon megállapodások és egyezségek szükségességének és hatályának mérlegelésekor, amelyeket adott esetben a személyeknek a Büntetőbíróság részére történő átadása feltételeivel kapcsolatos javaslatokra válaszul hoznak létre.

               (12)

               A Tanács 2010. május 25-én következtetéseket fogadott el a Nemzetközi Büntetőbíróság Római Statútumának felülvizsgálati konferenciájáról (a továbbiakban: felülvizsgálati konferencia), amelyet 2010. május 31. és június 11. között az ugandai Kampalában rendeztek meg.

               (13)

               A felülvizsgálati konferencián módosították a Római Statútumot, egyrészt – annak 5. cikke (2) bekezdésével összhangban – az agresszió bűncselekményének meghatározása, valamint azon feltételek megállapítása érdekében, amelyek mellett a Büntetőbíróság e bűncselekmény tekintetében joghatóságot gyakorolhat; másrészt a Büntetőbíróság joghatóságának további három olyan háborús bűncselekményre való kiterjesztése érdekében, amelyeket nem nemzetközi jellegű fegyveres konfliktus során követnek el; a konferencia résztvevői emellett arról döntöttek, hogy a Római Statútum 124. cikkét egyelőre nem helyezik hatályon kívül. E módosításokat még meg kell erősíteni, illetve el kell fogadni; azok a Római Statútum 121. cikkének (5) bekezdésével összhangban léphetnek hatályba. A Büntetőbíróság joghatóságot fog gyakorolni az agresszió bűncselekménye tekintetében, amennyiben 2017. január 1. után a részes államok legalább akkora többsége, mint amekkora a Római Statútum módosításának elfogadásához szükséges, ilyen irányú határozatot hoz.

               (14)

               Az Unió a Római Statútum felülvizsgálatával foglalkozó konferencián vállalta, hogy felülvizsgálja és naprakésszé teszi a Büntetőbíróság támogatását célzó eszközeit, és hogy a továbbiakban is előmozdítja a Római Statútum egyetemességét és megőrzi sérthetetlenségét.

               (15)

               A Római Statútum végrehajtásához olyan gyakorlati intézkedésekre van szükség, amelyeket az Uniónak és tagállamainak maradéktalanul támogatniuk kell.

               (16)

               2004. február 4-én elfogadták azt a cselekvési tervet, amelynek szükségességét többek között az Európai Parlament által 2002. február 28-án jóváhagyott, a Nemzetközi Büntetőbíróság Római Statútumának hatályba lépéséről szóló állásfoglalás is megállapította, és amelynek célja a Nemzetközi Büntetőbíróságról szóló, 2001. június 11-i 2001/443/KKBP tanácsi közös álláspont (2) nyomon követése; e cselekvési tervet szükség szerint ki kell igazítani.

               (17)

               A fentiekre figyelemmel a 2003. június 16-i Nemzetközi Büntetőbíróságról szóló 2003/444/KKBP közös álláspontot (3) hatályon kívül kell helyezni, és annak helyébe e határozatnak kell lépnie,

         ELFOGADTA EZT A HATÁROZATOT:
   1. cikk
   (1)   A Nemzetközi Büntetőbíróság (a továbbiakban: Büntetőbíróság), amelynek célja a joghatóságába tartozó súlyos bűncselekmények elkövetésének megelőzése és visszaszorítása, alapvető fontosságú szerepet tölt be a nemzetközi humanitárius jog és az emberi jogok tiszteletben tartásának előmozdításában, és így – az Egyesült Nemzetek Alapokmányának céljaival és elveivel összhangban – hozzájárul a szabadság, a biztonság és az igazságosság, valamint a jogállamiság megteremtéséhez és fenntartásához, a béke megőrzéséhez, a konfliktusok megelőzéséhez és a nemzetközi biztonság erősítéséhez.
   (2)   E határozat célja a Nemzetközi Büntetőbíróság Római Statútuma (a továbbiakban: Római Statútum) egyetemes támogatottságának – az abban való lehető legszélesebb körű részvétel előmozdításának révén történő – növelése, a Római Statútum sérthetetlenségének megőrzése, a Büntetőbíróság függetlenségének, valamint hatékony és eredményes működésének támogatása, a Büntetőbírósággal folytatott együttműködés előmozdítása, valamint a kiegészítő jelleg elve alkalmazásának ösztönzése.
   2. cikk
   (1)   A Római Statútumban való lehető legszélesebb körű részvétel célkitűzésének eléréséhez való hozzájárulásként az Unió és tagállamai minden erőfeszítést megtesznek e folyamat előmozdításáért, oly módon, hogy a harmadik államokkal, államcsoportokkal, illetve az érintett regionális szervezetekkel folytatott – többek között megállapodásokra irányuló – tárgyalások, illetőleg politikai párbeszédek során adott esetben felvetik a Római Statútum lehető legszélesebb körű megerősítésének, elfogadásának, jóváhagyásának, a Római Statútumhoz való csatlakozásnak, valamint a Statútum végrehajtásának kérdését.
   (2)   Az Unió és tagállamai egyéb módon is támogatják a Római Statútumhoz való csatlakozás és annak alkalmazása általánossá tételét, így például olyan kezdeményezések elfogadásával, amelyek célja a Római Statútumban és az ahhoz kapcsolódó eszközökben megfogalmazott értékek, elvek és rendelkezések terjesztésének előmozdítása. E határozat célkitűzéseinek megvalósítása érdekében az Unió szükség szerint együttműködik más érdekelt államokkal, nemzetközi intézményekkel, nem kormányzati szervezetekkel és a civil társadalom egyéb képviselőivel.
   (3)   A tagállamok minden érdekelt állammal megosztják a Római Statútum végrehajtásával kapcsolatos kérdésekben szerzett tapasztalataikat, és adott esetben más formában is támogatják e célkitűzést. A tagállamok kötelesek kérés esetén technikai, és – adott esetben – pénzügyi támogatást nyújtani az ahhoz szükséges jogalkotási munkához, hogy harmadik államok is részes felévé válhassanak a Római Statútumnak és alkalmazhassák azt. A Római Statútumhoz részes félként való csatlakozást, illetve a Büntetőbírósággal való együttműködést mérlegelő államokat bátorítani kell arra, hogy tájékoztassák az Uniót az e törekvéseik során tapasztalt nehézségekről.
   (4)   E cikk végrehajtása során az Unió és tagállamai összehangolják a különböző államok vagy államcsoportok tekintetében a Büntetőbíróságnak nyújtott politikai és technikai támogatásukat.
   3. cikk
   A Büntetőbíróság függetlenségének elősegítéséhez az Unió és tagállamai különösen az alábbiakkal járulnak hozzá:

               a)

               bátorítják a részes államokat, hogy a részes államok közgyűlése által hozott határozatokkal összhangban haladéktalanul juttassák el a Büntetőbíróság részére a rájuk nézve megállapított hozzájárulás teljes összegét;

               b)

               minden erőfeszítést megtesznek annak érdekében, hogy a tagállamok a Nemzetközi Büntetőbíróság kiváltságairól és mentességeiről szóló megállapodáshoz mihamarabb csatlakozzanak és megerősítsék azt, és előmozdítják, hogy ezt más államok is megtegyék; továbbá

               c)

               adott esetben igyekeznek elősegíteni a Büntetőbírósághoz kapcsolódó munkát végző bírák, ügyészek, tisztviselők és jogi tanácsadók képzésének és támogatásának biztosítását.

         4. cikk
   (1)   Az Unió és tagállamai – a Római Statútummal összhangban – szorosan nyomon követik a Büntetőbírósággal való együttműködés alakulását.
   (2)   Az Unió figyelemmel kíséri az Unió és a Büntetőbíróság közötti együttműködési és segítségnyújtási megállapodás végrehajtását.
   (3)   Az Unió és tagállamai adott esetben mérlegelik annak lehetőségét, hogy a Büntetőbíróság hatékony működésének lehetővé tétele céljából ad hoc megállapodásokat és egyezségeket kössenek, és erre a harmadik feleket is ösztönzik.
   (4)   Adott esetben továbbra is felhívják a harmadik államok figyelmét a Nemzetközi Büntetőbíróságról szóló, 2002. szeptember 30-i tanácsi következtetésekre, valamint a következtetések mellékletében foglalt azon uniós elvekre, amelyek a személyeknek a Büntetőbíróság részére történő átadásának feltételeivel kapcsolatos megállapodásokra vagy egyezségekre vonatkozó javaslatok tekintetében irányadók.
   5. cikk
   Az Unió és tagállamai adott esetben kezdeményezéseket tesznek, illetve intézkedéseket hoznak annak érdekében, hogy biztosítsák a kiegészítő jelleg elvének nemzeti szintű alkalmazását.
   6. cikk
   A Tanács és az Unió külügyi és biztonságpolitikai főképviselője adott esetben összehangolja az Unió és a tagállamai által a 2–5. cikk végrehajtása érdekében hozott intézkedéseket.
   7. cikk
   A tagállamok minden tekintetben együttműködnek egymással annak érdekében, hogy biztosítsák a részes államok közgyűlésének zökkenőmentes működését.
   8. cikk
   Az Unió a Római Statútumban említett legsúlyosabb nemzetközi bűncselekményekkel kapcsolatos külső és belső fellépése valamennyi területén biztosítja az eszközei és politikái közötti egységességet és összhangot.
   9. cikk
   A Tanács adott esetben felülvizsgálja e határozatot.
   10. cikk
   A 2003/444/KKBP közös álláspont hatályát veszti, és helyébe e határozat lép. A hatályon kívül helyezett 2003/444/KKBP közös álláspontra való hivatkozásokat erre a határozatra való hivatkozásként kell értelmezni.
   11. cikk
   Ez a határozat elfogadásának napján lép hatályba.

      Kelt Brüsszelben, 2011. március 21-én.

            a Tanács részéről

            az elnök

         C. ASHTON

      (1)  HL L 115., 2006.4.28., 50. o.

      (2)  HL L 155., 2001.6.12., 19. o.

      (3)  HL L 150., 2003.6.18., 67. o.


title: 2014/48/EU: A Tanács határozata ( 2014. január 28. ) az egyrészről az Európai Közösség, másrészről Dánia Kormánya és Grönland Helyi Kormánya közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek az Európai Unió nevében történő megkötéséről

text:
               31.1.2014

               HU

               Az Európai Unió Hivatalos Lapja

               L 28/1

      A TANÁCS HATÁROZATA

   (2014. január 28.)
   az egyrészről az Európai Közösség, másrészről Dánia Kormánya és Grönland Helyi Kormánya közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek az Európai Unió nevében történő megkötéséről
   (2014/48/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikkének (6) bekezdésének a) pontjával összefüggésben értelmezett 43. cikkére,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Tanács 2007. június 28-án elfogadta az egyrészről az Európai Közösség, másrészről Dánia Kormánya és Grönland Helyi Kormánya közötti halászati partnerségi megállapodás (1) megkötéséről szóló 753/2007/EK rendeletet (2) (a továbbiakban: a megállapodás). A megállapodásban előírt halászati lehetőségek és pénzügyi hozzájárulás megállapításáról szóló jegyzőkönyvet (3) (a továbbiakban: a jelenlegi jegyzőkönyv) csatolták a megállapodáshoz. A jelenlegi jegyzőkönyv hatálya 2012. december 31-én lejár.

               (2)

               Az Unió tárgyalásokat folytatott Dánia Kormányával és Grönland Kormányával a megállapodáshoz csatolandó, a halászati lehetőségek és pénzügyi hozzájárulás megállapításáról szóló új jegyzőkönyvről (a továbbiakban: a jegyzőkönyv).

               (3)

               A 2012/653/EU tanácsi határozattal (4) összhangban a jegyzőkönyvet – feltételezve annak későbbi megkötését – aláírták és azt 2013. január 1-jétől ideiglenesen alkalmazni kell.

               (4)

               Ezért a jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Közösség, másrészről Dánia Kormánya és Grönland Helyi Kormánya közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv aláírását a Tanács – feltételezve annak későbbi megkötését – az Unió nevében jóváhagyja (5).
   2. cikk
   A jegyzőkönyv 13. cikkében előírt értesítést az Unió nevében a Tanács elnöke teszi meg.
   3. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Brüsszelben, 2014. január 28-án.

            a Tanács részéről

            az elnök

         G. STOURNARAS

      (1)  HL L 172., 2007.6.30., 4. o.

      (2)  HL L 172., 2007.6.30., 1. o.

      (3)  HL L 172., 2007.6.30., 9. o.

      (4)  HL L 293., 2012.10.23., 4. o.

      (5)  A jegyzőkönyvet az aláírásáról szóló határozattal együtt az Európai Unió Hivatalos Lapjában (HL L 293., 2012.10.23., 5. o.) közzétették.


title: 2005/457/EK: A Bizottság határozata (2005. április 4.) az izomaltulóznak a 258/97/EK európai parlamenti és tanácsi rendelet szerinti új élelmiszerként vagy új élelmiszer-összetevőként történő forgalomba hozatalának engedélyezéséről (az értesítés a C(2005) 1001. számú dokumentummal történt)

text:
               23.6.2005

               HU

               Az Európai Unió Hivatalos Lapja

               L 160/28

         A BIZOTTSÁG HATÁROZATA
   (2005. április 4.)
   az izomaltulóznak a 258/97/EK európai parlamenti és tanácsi rendelet szerinti új élelmiszerként vagy új élelmiszer-összetevőként történő forgalomba hozatalának engedélyezéséről
   (az értesítés a C(2005) 1001. számú dokumentummal történt)
   (Csak a holland nyelvű szöveg hiteles.)
   (2005/457/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:

               (1)

               2003. október 30-án a Cargill Incorporated nevében eljárva a Cerestar kérte az Egyesült Királyság illetékes hatóságainál az izomaltulóz új élelmiszerként vagy új élelmiszer-összetevőként történő forgalomba hozatalának engedélyezését.

               (2)

               2004. március 19-én az Egyesült Királyság illetékes hatóságai kibocsátották előzetes értékelő jelentésüket.

               (3)

               Az Egyesült Királyság illetékes élelmiszer-értékelő testülete előzetes értékelő jelentésében arra a következtetésre jutott, hogy az izomaltulóz emberi fogyasztása a javasolt felhasználási körben biztonságos.

               (4)

               A Bizottság 2004. április 15-én továbbította az előzetes értékelő jelentést valamennyi tagállam számára.

               (5)

               A 258/97/EK rendelet 6. cikkének (4) bekezdésében meghatározott 60 napos időszak alatt az említett előírásnak megfelelően indokolt kifogásokat emeltek a termék forgalomba hozatalával szemben.

               (6)

               2004. december 10-i értekezletükön a tagállami szakértők a kockázatok értékelése szempontjából megvizsgálták az előzetes értékelő jelentést, és úgy ítélték meg, hogy nem szükséges további konzultációt folytatni az Európai Élelmiszerbiztonsági Hatósággal.

               (7)

               Az izomaltulózt tartalmazó élelmiszerek címkézésén és hirdetéseiben a tápértékre vonatkozóan szolgáltatandó információk tekintetében az 1990. szeptember 24-i 90/496/EGK tanácsi irányelv (2) szabályai irányadók.

               (8)

               Az előzetes értékelő jelentés alapján megállapítást nyert, hogy az izomaltulóz megfelel a rendelet 3. cikkének (1) bekezdésében megfogalmazott feltételeknek.

               (9)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT HATÁROZATOT:
   1. cikk
   A mellékletben meghatározott izomaltulóz a Közösségben élelmiszer-ipari felhasználásra forgalomba hozható új élelmiszerként vagy élelmiszer-összetevőként.
   2. cikk
   A terméken elhelyezett címkén termékmegnevezésként vagy az izomaltulózt tartalmazó élelmiszerek esetében az élelmiszer-összetevők jegyzékében fel kell tüntetni az „izomaltulóz” megnevezést.
   Az „izomaltulóz” megjelöléshez csillaggal (*) jelölt, jól olvasható lábjegyzetben meg kell adni a következő szöveget: „Az izomaltulóz glükóz- és gyümölcscukorforrás.” A lábjegyzet szövegét legalább azonos betűmérettel kell szedni, mint az összetevők jegyzékét.
   3. cikk
   E határozat címzettje a Cargill Incorporated (c/o Cerestar, Havenstraat 84, B-1800 Vilvoorde).

      Kelt Brüsszelben, 2005. április 4-én.

            a Bizottság részéről

         Markos KYPRIANOU

            a Bizottság tagja

      (1)  HL L 43., 1997.2.14., 1. o. A legutóbb az 1882/2003/EK rendelettel (HL L 284., 2003.10.31., 1. o.) módosított rendelet.

      (2)  HL L 276., 1990.10.6., 40. o. A legutóbb az 2003/120/EK bizottsági rendelettel (HL L 333., 2003.12.20., 51. o.) módosított irányelv.
   MELLÉKLET
   AZ IZOMALTULÓZ LEÍRÁSA
   MEGHATÁROZÁS:
   Redukáló diszacharid, amely egy alfa-1,6-glükozid-kötéssel összekapcsolódó glükóz- és gyümölcscukor-molekularészből áll. Szacharózból, enzimatikus folyamattal állítják elő. A kereskedelmi termék a monohidrát.
   Kémiai név
   6-O-a-D-glükopiranozil-D-fruktofuranóz, monohidrát
   CAS-szám
   13718-94-0
   Összegképlet
   C12H22O11 · H2O
   Szerkezeti képlet

   Relatív molekulatömeg
   360,3 (monohidrát)
   Tartalom
   Legalább 98 % a szárazanyagra vonatkoztatva.
   LEÍRÁS
   Gyakorlatilag szagtalan, édes ízű, fehér vagy csaknem fehér kristályok.
   Szárítási veszteség
   Legfeljebb 6,5 % (60 °C, 5 óra).
   Ólomtartalom
   Legfeljebb 0,1 mg/kg.
   Az adott szint szempontjából alkalmas atomabszorpciós eljárással kell kimutatni. A mintanagyság és a minta előkészítésére az FNP5-ben (1) („Műszeres eljárások”) ismertetett módszerek alapelvei alkalmazhatók.

      (1)  Food and Nutrition Paper 5 Rev.2 – Guide to specifications for general notices, general analytical techniques, identification tests, test solutions and other reference materials. (JECFA) 1991, 322. o. Angol nyelven – ISBN 92-5-102991-1.


title: 2014/122/EU: A Tanács határozata ( 2014. február 11. ) az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodáshoz csatolt, a Horvát Köztársaságnak az Európai Unióhoz történő csatlakozása következtében a megállapodásban szerződő félként való részvételéről szóló jegyzőkönyvnek az Európai Unió és tagállamai nevében történő aláírásáról

text:
               8.3.2014

               HU

               Az Európai Unió Hivatalos Lapja

               L 69/2

      A TANÁCS HATÁROZATA

   (2014. február 11.)
   az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodáshoz csatolt, a Horvát Köztársaságnak az Európai Unióhoz történő csatlakozása következtében a megállapodásban szerződő félként való részvételéről szóló jegyzőkönyvnek az Európai Unió és tagállamai nevében történő aláírásáról
   (2014/122/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (5) bekezdésével és 218. cikke (8) bekezdésének második albekezdésével,
   tekintettel a Horvát Köztársaság csatlakozási okmányára és különösen annak 6. cikke (2) bekezdésére,
   tekintettel az Európai Bizottság javaslatára,
   mivel:

               (1)

               2012. szeptember 24-én a Tanács felhatalmazta a Bizottságot, hogy tárgyalásokat kezdjen a Svájci Államszövetséggel az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodásnak egy jegyzőkönyv (a továbbiakban: a jegyzőkönyv) révén való kiigazításáról, amely – az Európai Unió bővítésére tekintettel – Horvátországnak a megállapodásban szerződő félként való részvételéről szól.

               (2)

               A jegyzőkönyvről szóló tárgyalások sikeresen lezárultak.

               (3)

               Ezért a jegyzőkönyvet – feltételezve annak későbbi időpontban történő elfogadását – az Európai Unió és tagállamai nevében alá kell írni,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodáshoz csatolt, a Horvát Köztársaságnak az Európai Unióhoz történő csatlakozása következtében a megállapodásban szerződő félként való részvételéről szóló jegyzőkönyv aláírását a Tanács jóváhagyja, feltételezve a jegyzőkönyv későbbi megkötését.
   2. cikk
   A Tanács elnöke felhatalmazást kap, hogy kijelölje a jegyzőkönyvnek az Unió és tagállamai nevében történő aláírására jogosult személyt.
   3. cikk
   Ez a határozat az elfogadása napján lép hatályba.

      Kelt Brüsszelben, 2014. február 11-én.

            a Tanács részéről

            az elnök

         E. VENIZELOS


title: A tagállamok kormányai képviselőinek (EU, Euratom) 2016/1657 határozata (2016. szeptember 7.) a Törvényszék egy bírájának kinevezéséről

text:
               15.9.2016

               HU

               Az Európai Unió Hivatalos Lapja

               L 247/18

         A TAGÁLLAMOK KORMÁNYAI KÉPVISELŐINEK (EU, Euratom) 2016/1657 HATÁROZATA
   (2016. szeptember 7.)
   a Törvényszék egy bírájának kinevezéséről
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
   mivel:

               (1)

               Az Európai Unió Bíróságának alapokmányáról szóló (3.) jegyzőkönyv 5. és 7. cikke alapján, valamint Carl WETTER 2016. szeptember 19-i hatállyal való lemondását követően Carl WETTER hivatali idejének fennmaradó részére, azaz 2019. augusztus 31-ig a Törvényszékhez ki kell nevezni egy bírát.

               (2)

               A megüresedett hely betöltésére javasolt személy Ulf ÖBERG.

               (3)

               Az Európai Unió működéséről szóló szerződés 255. cikke alapján létrehozott bizottság véleményt nyilvánított arról, hogy Ulf ÖBERG alkalmas a bírói feladatoknak a Törvényszéken történő ellátására,

         ELFOGADTÁK EZT A HATÁROZATOT:
   1. cikk
   A tagállamok kormányainak képviselői Ulf ÖBERG-et a 2016. szeptember 19-től2019. augusztus 31-ig terjedő időszakra a Törvényszék bírájává nevezik ki.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. szeptember 7-én.

            az elnök

         P. JAVORČÍK


title: A Tanács 2014/674/KKBP határozata ( 2014. szeptember 25. ) a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló 2010/565/KKBP határozat módosításáról és meghosszabbításáról

text:
               26.9.2014

               HU

               Az Európai Unió Hivatalos Lapja

               L 282/24

         A TANÁCS 2014/674/KKBP HATÁROZATA
   (2014. szeptember 25.)
   a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló 2010/565/KKBP határozat módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. szeptember 21-én elfogadta a 2010/565/KKBP határozatot (1), amelyet legutóbb a 2013/468/KKBP határozattal (2) módosított. A 2010/565/KKBP határozat 2014. szeptember 30-án hatályát veszti.

               (2)

               A Politikai és Biztonsági Bizottság (PBB) a Kongói Demokratikus Köztársaság (KDK) biztonsági ágazatának reformjával kapcsolatos jövőbeli uniós kötelezettségvállalás keretei között 2014. június 18-án jóváhagyta az EUSEC RD Congo átmeneti szakaszának módozatait, amelyek magukban foglalják az EUSEC RD Congo kilenc hónapra, 2015. június 30-ig történő meghosszabbítását is annak érdekében, hogy az – a feladatainak átadása céljából – végrehajthassa a végső átmeneti szakaszt.

               (3)

               Az EUSEC RD Congo végrehajtására olyan helyzetben kerül sor, amely rosszabbodhat, és veszélyeztetheti az Unió külső tevékenységének a Szerződés 21. cikkében meghatározott célkitűzéseit,

         ELFOGADTA EZT A HATÁROZATOT:
   1. cikk
   A 2010/565/KKBP határozat a következőképpen módosul:

               1.

               a 2. cikk helyébe a következő szöveg lép:
               „2. cikk
               Megbízatás
               A misszió célja, hogy a nemzetközi közösség más szereplőivel, különösen az Egyesült Nemzetek Szervezetével és a MONUSCO-val szoros együttműködésben és összehangoltan, valamint az 1. cikkben meghatározott célkitűzések megvalósítása érdekében konkrét támogatást nyújtson a biztonsági ágazat reformja területén, a FARDC reformját célzó tervben a kongói hatóságok által elfogadott iránymutatásokon alapuló tevékenységek és projektek rövid és középtávú végrehajtását lehetővé tevő feltételek megteremtése révén, ideértve az alábbiakat:

                           a)

                           a stratégiai támogatás fenntartása mellett az emberi jogok tiszteletben tartásával (többek között a szexuális erőszakkal) kapcsolatban tapasztalt büntetlenség elleni küzdelemhez fűződő tevékenységek horizontális érvényesítése;

                           b)

                           a közigazgatás megszilárdításával, valamint az emberierőforrás-menedzsment rendszerének létrehozásával kapcsolatos – a folyamat autonómiájának fokozására irányuló, folyamatban lévő munkán alapuló – támogatás fenntartása;

                           c)

                           a FARDC működési kapacitásának javítása a katonai hatóságokkal a katonai oktatási rendszer fenntarthatóságának elérése érdekében – a tisztek és altisztek iskoláira összpontosítva – folytatott együttműködés révén.”

                     ;

               2.

               a 3. cikk (1) bekezdésének helyébe a következő szöveg lép:
               „(1)   Az EUSEC RD Congo felépítését a tervezési dokumentumok határozzák meg.”;

               3.

               az 5. cikk (4) bekezdését el kell hagyni;

               4.

               a 9. cikk helyébe a következő szöveg lép:
               „9. cikk
               Pénzügyi rendelkezések
               (1)   A misszióval járó kiadások fedezésére szánt pénzügyi referenciaösszeg a 2010. október 1-jétől2011. szeptember 30-ig terjedő időszakra 12 600 000 EUR.
               A misszióval járó kiadások fedezésére szánt pénzügyi referenciaösszeg a 2011. október 1-jétől2012. szeptember 30-ig terjedő időszakra 13 600 000 EUR.
               A misszióval járó kiadások fedezésére szánt pénzügyi referenciaösszeg a 2012. október 1-jétől2013. szeptember 30-ig terjedő időszakra 11 000 000 EUR.
               A misszióval járó kiadások fedezésére szánt pénzügyi referenciaösszeg a 2013. október 1-jétől2014. szeptember 30-ig terjedő időszakra 8 455 000 EUR.
               A misszióval járó kiadások fedezésére szánt pénzügyi referenciaösszeg a 2014. október 1-jétől2015. június 30-ig terjedő időszakra 4 600 000 EUR.
               (2)   Valamennyi kiadást az Unió általános költségvetésére alkalmazandó szabályoknak és eljárásoknak megfelelően kell kezelni. Természetes és jogi személyek korlátozás nélkül részt vehetnek az EUSEC RD Congo keretében kiírt közbeszerzési pályázatokon. Ezenkívül az EUSEC RD Congo keretében vásárolt áruk esetében nem kell alkalmazni az áruk származására vonatkozó szabályt. A misszió – a Bizottság jóváhagyásától függően – technikai megállapodásokat köthet uniós tagállamokkal, a fogadó állammal, részt vevő harmadik államokkal és egyéb nemzetközi szereplőkkel a felszereléseknek, szolgáltatásoknak és helyiségeknek az EUSEC RD Congo számára való beszerzését illetően.
               (3)   Az EUSEC RD Congo felel a misszió költségvetésének végrehajtásáért. Az EUSEC RD Congo e célból megállapodást ír alá a Bizottsággal.
               (4)   Az EUSEC RD Congo és annak személyi állománya jogállására vonatkozó rendelkezések sérelme nélkül, az EUSEC RD Congo felel a megbízatásának végrehajtásából eredően 2013. október 1-jétől felmerülő követelésekért és kötelezettségekért, azon követelések kivételével, amelyek a misszióvezető súlyos kötelességszegéséből erednek, amelyekért a misszióvezető maga viseli a felelősséget.
               (5)   A pénzügyi rendelkezések végrehajtása során tiszteletben kell tartani az 5. és 7. cikkben meghatározott parancsnoki láncot, valamint az EUSEC RD Congo operatív követelményeit, beleértve a felszerelés kompatibilitását és a csapatok interoperabilitását is.
               (6)   A kiadások e határozat hatálybalépésének napjától számolhatók el.”;

               5.

               a szöveg a következő cikkel egészül ki:
               „9a. cikk
               Projektegység
               (1)   A projektek meghatározása és végrehajtása céljából az EUSEC RD Congo-n belül projektegységet kell létrehozni. Az EUSEC RD Congo adott esetben támogatást és tanácsadást biztosít a tagállamok és a harmadik államok által saját hatáskörben, az EUSEC RD Congo megbízatásához kapcsolódó területeken és annak célkitűzéseit támogatva végrehajtott projektek kapcsán.
               (2)   Az EUSEC RD Congo a (3) bekezdés sérelme nélkül felhatalmazást kap arra, hogy az EUSEC RD Congo egyéb tevékenységeivel összhangban álló, azokat kiegészítő projektek végrehajtása céljából igénybe vegye a tagállamok vagy harmadik államok pénzügyi hozzájárulásait, az alábbi két esetben:

                           a)

                           a projekt szerepel e határozat pénzügyi kimutatásában, vagy

                           b)

                           a projekt a megbízatás ideje alatt kerül be a pénzügyi kimutatásba a kimutatásnak a misszióvezető kérésére történő módosítása révén.

                     Az EUSEC RD Congo megállapodást köt ezen államokkal többek között arról, hogy milyen konkrét eljárásokat kell alkalmazni a harmadik felek részéről felmerülő azon panaszok kezelésére, amelyek az említett államok által rendelkezésre bocsátott pénzeszközök kezelése során az EUSEC RD Congo által hozott intézkedésekkel vagy az általa elkövetett mulasztásokkal okozott károkkal kapcsolatban merülnek fel. Az említett államok által rendelkezésre bocsátott pénzeszközök kezelése során az EUSEC RD Congo által hozott intézkedésekért vagy az általa elkövetett mulasztásokért való felelősséget a hozzájáruló államok semmilyen esetben sem háríthatják az Unióra vagy a főképviselőre.
               (3)   A projektegység számára harmadik államok által biztosított pénzügyi hozzájárulások elfogadására a PBB általi jóváhagyás alapján kerülhet sor.”;

               6.

               a 13. cikk a következőképpen módosul:

                           a)

                           az (1) bekezdés helyébe a következő szöveg lép:
                           „(1)   A főképviselő szükség szerint, a misszió igényeinek megfelelően, a 2013/488/EU tanácsi határozattal (3) összhangban jogosult a misszió céljára készült EU-minősített adatokat és dokumentumokat „CONFIDENTIEL UE/EU CONFIDENTIAL” szintig az e határozathoz csatlakozó harmadik államok részére átadni.

                              (3)  A Tanács 2013. szeptember 23-i 2013/488/EU határozata az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).”"
						;

                           b)

                           az (5) bekezdés helyébe a következő szöveg lép:
                           „(5)   A főképviselő az (1) és (4) bekezdésben említett jogosultságait, valamint a (2) és (3) bekezdésben említett megállapodások megkötésére vonatkozó hatáskörét átruházhatja a felügyelete alatt álló más személyekre és/vagy a misszióvezetőre.”.

               7.

               a 17. cikk második bekezdésének helyébe a következő szöveg lép:
               „Ezt a határozatot 2015. június 30-ig kell alkalmazni.”.
         2. cikk
   Ez a határozat az elfogadásának napján lép hatályba.
   Ezt a határozatot 2014. október 1-jétől kell alkalmazni.

      Kelt Brüsszelben, 2014. szeptember 25-én.

            a Tanács részéről

            az elnök

         F. GUIDI

      (1)  A Tanács 2010. szeptember 21-i 2010/565/KKBP határozata a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) (HL L 248., 2010.9.22., 59. o.).

      (2)  A Tanács 2013. szeptember 23-i 2013/468/KKBP határozata a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló 2010/565/KKBP határozat módosításáról és meghosszabbításáról (HL L 252., 2013.9.24., 29. o.).


title: 2014/733/EU: A Tanács határozata ( 2014. október 8. ) az Európai Unió és a Szenegáli Köztársaság közötti fenntartható halászati partnerségi megállapodásnak és végrehajtási jegyzőkönyvének az Európai Unió nevében történő aláírásáról és ideiglenes alkalmazásáról

text:
               23.10.2014

               HU

               Az Európai Unió Hivatalos Lapja

               L 304/1

         A TANÁCS HATÁROZATA
   (2014. október 8.)
   az Európai Unió és a Szenegáli Köztársaság közötti fenntartható halászati partnerségi megállapodásnak és végrehajtási jegyzőkönyvének az Európai Unió nevében történő aláírásáról és ideiglenes alkalmazásáról

      (2014/733/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikkére, összefüggésben 218. cikkének (5) bekezdésével,
   tekintettel az Európai Bizottság javaslatára,
   mivel:

               (1)

               Az Európai Unió és a Szenegáli Köztársaság eredményes tárgyalásokat folytatott egy fenntartható halászati partnerségi megállapodásról (a továbbiakban: megállapodás) és annak végrehajtási jegyzőkönyvéről (a továbbiakban: jegyzőkönyv), amelyek a halászat tekintetében a Szenegáli Köztársaság felségterületéhez vagy joghatósága alá tartozó vizeken halászati lehetőségeket biztosítanak az uniós hajóknak.

               (2)

               A tárgyalások eredményeként a felek 2014. április 25-én parafálták a megállapodást és a jegyzőkönyvet.

               (3)

               A megállapodás hatályon kívül helyezi a Szenegáli Köztársaság és az Európai Gazdasági Közösség között megkötött, a Szenegál partjainál folytatott halászatról szóló, 1981. június 1-jén hatályba lépett korábbi megállapodást (1).

               (4)

               A megállapodás 17. cikke és a jegyzőkönyv 12. cikke előírja a megállapodásnak, illetve a jegyzőkönyvnek az aláírás napjától való ideiglenes alkalmazását.

               (5)

               A megállapodást és annak jegyzőkönyvét alá kell írni.

               (6)

               Az uniós hajók halászati tevékenységének újrakezdése érdekében a megállapodást és annak jegyzőkönyvét a megkötésükhöz szükséges eljárások befejezéséig ideiglenesen alkalmazni kell,

         ELFOGADTA EZT A HATÁROZATOT:
   1. cikk
   Az Európai Unió és a Szenegáli Köztársaság közötti fenntartható halászati partnerségi megállapodásnak és végrehajtási jegyzőkönyvének az Unió nevében történő aláírására a Tanács felhatalmazást ad, feltételezve az említett megállapodás és jegyzőkönyv megkötését.
   A megállapodás és a jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak és a jegyzőkönyvnek az Unió nevében történő aláírására jogosult személy(eke)t.
   3. cikk
   A megállapodást a 17. cikkével összhangban az aláírásának (2) napjától a megkötéséhez kapcsolódó eljárások befejezéséig ideiglenesen alkalmazni kell.
   4. cikk
   A jegyzőkönyvet a 12. cikkével összhangban az aláírásának (3) napjától a megkötéséhez kapcsolódó eljárások befejezéséig ideiglenesen alkalmazni kell.
   5. cikk
   Ez a határozat az elfogadásának napján lép hatályba.

      Kelt Luxembourgban, 2014. október 8-án.

            a Tanács részéről

            az elnök

         M. LUPI

      (1)  Megállapodás a Szenegáli Köztársaság kormánya és az Európai Gazdasági Közösség között, a Szenegál partjainál folytatott halászatról (HL L 226., 1980.8.29., 17. o.).

      (2)  A Tanács Főtitkársága gondoskodik a megállapodás aláírása napjának az Európai Unió Hivatalos Lapjában való közzétételéről.

      (3)  A Tanács Főtitkársága gondoskodik a jegyzőkönyv aláírása napjának az Európai Unió Hivatalos Lapjában való közzétételéről.